ZAPISNIK

Sa 33. sjednice Gradskog vijeća Grada Cresa koja je održana 19. prosinca 2016. godine, u Gradskoj vijećnici Grada Cresa, s početkom u 14.00 sati.

Na sjednici je prisutno 9 vijećnika i to: Marčelo Damijanjević, predsjednik Gradskog vijeća; vijećnici: Lara Bressan Antonina, Anton Čule, Oliver Filipas, Dragan Medarić, Gaetano Negovetić, Fiorenco Pinezić, Nenad Kučić i Patris Salković. Odsutni: Samir Mujagić, Petar Miočić, Maja Sepčić i Branko Benvin.

Na sjednici su još prisutni: Kristijan Jurjako, gradonačelnik Grada Cresa; Jadranka Blatt, zamjenica gradonačelnika Grada Cresa; Jelena Dunato, ravnateljica Creskog muzeja; Neven Kruljac, direktor društva Vodoopskrba i odvodnja Cres Lošinj d.o.o.; Nada Kremenić, pročelnica Upravnog odjela za proračun i financije, komunalni sustav i prostorno planiranje; Dubravka Fak, voditeljica Odsjeka za komunalno stambeni sustav; Marko Ferlora, viši stručni suradnik za poljoprivredu i ruralni razvoj; Walter Salković, voditelj Odsjeka za stručne poslove gradonačelnika; Sanja Tomić, Bojan Purić i Patricija Purić, pročelnica Ureda Grada, koja vodi ovaj zapisnik.

Marčelo Damijanjević otvorio je 33. sjednicu, te dao na usvajanje zapisnik sa 32. sjednice Gradskog vijeća.

Jednoglasno je usvojen zapisnik sa 32. sjednice Gradskog vijeća koja je održana 28. studenog 2016. godine.

Marčelo Damijanjević predložio je sljedeći dnevni red koji je jednoglasno usvojen:

**Dnevni red:**

1. Aktualni sat.
2. Izvješće o izvršenju financijskog plana Creskog muzeja za razdoblje od 1. siječnja do 30. rujna 2016. godine.

Prijedlog Godišnjeg programa rada Creskog muzeja za 2017. godinu.

1. Prijedlog odluke o prvim izmjenama Programa javnih potreba u sportu za 2016. godinu.
2. Prijedlog odluke o prvim izmjenama Programa javnih potreba u kulturi iz Proračuna Grada Cresa za 2016. godinu.
3. Prijedlog Proračuna Grada Cresa za 2017. godinu.

* Projekcija proračunske potrošnje Grada Cresa za period 2017. do 2019. godine,
* Odluka o izvršavanju Proračuna Grada Cresa za 2017. godinu,
* Plan razvojnih programa za 2017. – 2019. godinu,

1. Prijedlog Programa održavanja komunalne infrastrukture za 2017. godinu.
2. Prijedlog Programa gradnje objekata i uređaja komunalne infrastrukture u Gradu Cresu za 2017. godinu.
3. Prijedlog odluke o raspisivanju javnog natječaja za osnivanje prava građenja na nekretnini u vlasništvu Grada Cresa.
4. Prijedlog odluke o suglasnosti za provedbu ulaganja za projekt “Izgradnja javne gradske prometnice OU-7 s pripadajućom komunalnom infrastrukturom”.
5. Prijedlog odluke o prijenosu prava vlasništva na č.zem. 3000/11, k.o. Cres-grad (č.zem. 394/10 k.o. Cres) u korist Agencije za pravni promet i posredovanje nekretninama radi izgradnje stanova po Programu društveno poticane stanogradnje.
6. Prijedlog odluke o izmjenama odluke o koeficijentima za obračun plaće službenika i namještenika.
7. Prijedlog odluke o dodjeli javnih priznanja Grada Cresa.
8. Prijedlog odluke o raspisivanju javnog natječaja za izbor i imenovanje ravnatelja javne ustanove Gradska knjižnica i čitaonica Frane Petrića.

Prijedlog odluke o vršitelju dužnosti ravnatelja javne ustanove Gradska knjižnica i čitaonica Frane Petrića.

1. Prijedlog zaključka o utvrđenju najpovoljnije ponude na natječaj za prodaju zemljišta u vlasništvu Grada Cresa.
2. Aktualni sat.

**Ad. 1. Aktualni sat**

Fiorenco Pinezić postavio je sljedeća vijećnička pitanja:

1. Na zadnjoj sjednici vijeća raspravljano je o uklanjanju murve, čišćenju palme, uklanjanju čempresa i skraćivanju drugog čempresa. On je razgovarao s službama i obaviješteno je komunalno poduzeće koje je samo uklonilo murvu, dok se druga stabla nisu dirala. Trebalo bi poduzeti i druge mjere da se zaštiti javna površina i zgrade od eventualnih oštećenja od stabala. Zatražio je da se komunalne službe time pozabave nakon praznika, te da ga se obavijesti kada budu došli radnici kako bi se zajedno dogovorili što učiniti.
2. Mještani Stivana, Miholašćice i Martinšćice zatražili su da se na cesti postavi semafor koji označava pješački prijelaz. Takav znak bi trebalo postaviti kod crkve u Stivanu, kod gostonice Mareta i kod spomenika u Martinšćici. Cesta je brza i pješaci se često nađu u opasnosti. Takvi su semafori postavljeni na području naselja Grada Malog Lošinja i vrlo su efikasni.

Nenad Kučić postavio je sljedeće vijećničko pitanje:

Stanovnici Melina iznijeli su problem da kada se s ceste Melin dođe na raskršće za županijsku cestu, s desne strane raskršća je tabla i biljka agava koje ometaju pogled na desnu stranu raskršća koje je time vrlo nepregledno i opasno za promet. Da li je moguće urediti to raskršće kako bi se povećala sigurnost u prometu?

Marčelo Damijanjević postavio je sljedeće vijećničko pitanje

Rekonstukcija državne ceste D 100 na dionici Porozina – Križić vrlo je važna jer ta dionica povezuje sjeverni dio otoka s Cresom i ostalim naseljima kao i zbog trajektnog pristaništa Porozina. U tijeku turističke sezone velik dio vozila dolazi upravo ovom dionicom a zbog lošeg stanja ceste upitna je sigurnost vozila i putnika na pojedinim dijelovima. Cesta je na pojedinim dijelovima vrlo uska i ne mogu se zaobilaziti napr. kamioni i autobusi. Stanje ove ceste ne odgovara stanju jedne državne ceste u ovo doba i sigurno je najlošija državna cesta na Jadranu. Pitanje je: kada Hrvatske ceste planiraju rekonstrukciju te dionice državne ceste D 100?

Dragan Medarić postavio je sljedeće vijećničko pitanje:

Izrazio je nezadovoljstvo dijela građana sa organizacijom adventa u Cresu. Ove godine ima relativno manji broj događanja. Pa bi bilo dobro da Grad u suradnji s Turističkom zajednicom i lokalnim poduzetnicima pokuša organizirati advent u Cresu po uzoru na druge gradove napr. Mali Lošinj i Rab imaju to lijepo osmišljeno. Postoje i načini kako da se stimuliraju i poduzetnici za sudjelovanje a mogao bi Grad kupiti i kućice i onda ih iznajmljivati. Za to razdoblje za sljedeću godinu trebali bi smisliti i uobličiti malo zanimljiviji advent, sa više događanja.

Oliver Filipas postavio je sljedeća vijećnička pitanja:

1. Mještani Orleca zatražili su da se postavi znak ograničenja brzine kroz naselje, te da se na kritičnim mjestima postavi znak da se radi o uskoj ulici, užoj od 2 m, što znači da se ne dozvoli kamperima da idu naprijed kroz naselje.
2. Prijavio je da dio javne rasvjete u ulici Rialto ne svijetli.

Gaetano Negovetić postavio je sljedeće vijećničko pitanje:

Ponovio je pitanje predsjednika Gradskog vijeća kada će se početi s rekonstrukcijom dionice državne ceste D100 prema Porozini. Zatražio je da se pitanje pošalje Hrvatskim cestama da odgovore da li te radove imaju u programu kao i kada se misli početi raditi.

**Ad. 2.**

Jelena Dunato, ravnateljica Creskog muzeja obrazložila je Izvješće o izvršenju financijskog plana Creskog muzeja za razdoblje od 1. siječnja do 30. rujna 2016. godine kao i Prijedlog Godišnjeg programa rada Creskog muzeja za 2017. godinu.

Marčelo Damijanjević je otvarajući raspravu istaknuo da je Grad Cres već surađivao s g. Cetinom za stalni postav i za to su bila izdvojena određena sredstva ali tijekom godina nije bilo nikakvih pomaka. Zanima ga koliko će ukupno koštati stalni postav i u kojim fazama će se izvoditi. Kako se očito radi o velikim iznosima bilo bi dobro da Gradsko vijeće bude upoznato s time.

Dragan Medarić čestitao je ravnateljici na organizaciji izložbe stambene arhitekture u starom gradu. Takvi su projekti jako dobri i za revitalizaciju stare gradske jezgre jer imamo vrlo zanimljiv stari grad. Da li muzej planira još takvih izložbi.

Jelena Dunato odgovorila je na postavljena pitanja.

Nakon zaključene rasprave, jednoglasno je donesen sljedeći

**Zaključak:**

Usvaja se Izvješće o radu Creskog muzeja za 2016 godinu sa financijskim izvješćem za razdoblje od 1. siječnja do 30. rujna 2016. godine. Usvaja se Program rada Creskog muzeja za 2017. godinu i financijski plan za 2017. godinu. Usvojeni akti sastavni su dio ovog zaključka.

**Ad. 3.**

Nada Kremenić obrazložila je Prijedlog odluke o prvim izmjenama Programa javnih potreba u sportu za 2016. godinu.

U raspravi je sudjelovao Marčelo Damijanjević.

Nakon zaključene rasprave, jednoglasno je donesen sljedeća

**Odluka:**

Usvaja se Odluka o prvim izmjenama Programa javnih potreba u sportu za 2016. godinu. Odluka o prvim izmjenama Programa javnih potreba u sportu za 2016. godinu objaviti će se u “Službenim novinama” Primorsko-goranske županije.

**Ad. 4.**

Nada Kremenić obrazložila je Prijedlog odluke o prvim izmjenama Programa javnih potreba u kulturi iz Proračuna Grada Cresa za 2016. godinu.

Bez rasprave, jednoglasno je usvojena sljedeća

**Odluka:**

Usvaja se Odluka o prvim izmjenama Programa javnih potreba u kulturi iz Proračuna Grada Cresa za 2016. godinu. Odluka o prvim izmjenama Programa javnih potreba u kulturi iz Proračuna Grada Cresa za 2016. godinu objaviti će se u “Službenim novinama” Primorsko-goranske županije.

**Ad. 5.**

Prijedlog Proračuna Grada Cresa za 2017. s pratećim aktima obrazložila je Nada Kremenić.

Gaetano Negovetić izrazio je zadovoljstvo što su prihvaćeni prijedlozi za povećanja sredstava za sportske klubove, za povećanje plaća za djelatnike kao i za dječji vrtić.

Marčelo Damijanjević je istaknuo da je na prošloj sjednici bio dosta kritičan, a to je u konačnici bilo dobro jer se na ovoj sjednici prema prijedlogu Proračuna, vidi da se nešto pomaknulo po pitanju POS-a i prometnica. Neke stvari su krenule na bolje. Podržati će Proračun jer smatra da bi trebalo biti zajedno kada su u pitanju investicije. Isto tako iznos kredita vezan je sada za izgradnju infrastukture u zoni Volnik gdje će biti konkretna investicija.

Fiorenco Pinezić je istaknuo da će HSS podržati ovaj Proračun za 2017. godinu.

Dragan Medarić istaknuo je da je dobro što se predviđa zapošljavanje komunalnih redara ali od toga neće biti ništa ako se ne bude mijenjala odluka i ako izvršna vlast ne odluči konkretnije i u skladu s odlukom, uvesti reda.

Nakon zaključene rasprave, jednoglasno je donesena sljedeća

**Odluka:**

Usvajaju se sljedeći akti: Proračun Grada Cresa za 2017. godinu; Projekcija proračunske potrošnje Grada Cresa za period 2017. do 2019. godine: Odluka o izvršavanju Proračuna Grada Cresa za 2017. godinu; Plan razvojnih programa za 2017. – 2019. godinu; Program javnih potreba u sportu za 2017. godinu; Program javnih potreba u kulturi iz proračuna Grada Cresa za 2017. godinu; Program javnih potreba u predškolskom odgoju i naobrazbi na području Grada Cresa za 2017. godinu. Usvojeni akti objaviti će se u “Službenim novinama” Primorsko-goranske županije.

**Ad. 6.**

Dubravka Fak obrazložila je Prijedlog Programa održavanja komunalne infrastrukture za 2017. godinu.

Bez rasprave, jednoglasno je donesena sljedeća

**Odluka:**

Usvaja se Program održavanja komunalne infrastrukture za 2017. godinu. Program održavanja komunalne infrastrukture za 2017. godinu objaviti će se u “Službenim novinama” Primorsko goranske županije.

**Ad. 7.**

Dubravka Fak obrazložila je Prijedlog Programa gradnje objekata i uređaja komunalne infrastrukture u Gradu Cresu za 2017. godinu.

Bez rasprave, jednoglasno je donesena sljedeća

**Odluka:**

Usvaja se Program gradnje objekata i uređaja komunalne infrastrukture u Gradu Cresu za 2017. godinu. Program gradnje objekata i uređaja komunalne infrastrukture u Gradu Cresu za 2017. godinu objaviti će se u “Službenim novinama” Primorsko-goranske županije.

U 15.10 sati na sjednicu je pristupio vijećnik Samir Mujagić, te je na sjednici prisutno 10 vijećnika.

**Ad. 8.**

Patricija Purić obrazložila je Prijedlog odluke o raspisivanju javnog natječaja za osnivanje prava građenja na nekretnini u vlasništvu Grada Cresa.

Oliver Filipas istaknuo je da je ovo jedan dobar način raspolaganja nekretninama, omogućava investitoru da lakše realizira investiciju a Grad će imali kroz jedno razdoblje prihod. Ovaj se investitor pokazao dosta vjerodostojan i ako se sve ostvari biti će zaposleno dosta ljudi.

Predloženo je da se u odluku doda da je potenicijalni investitor dužan u roku od 3 godine, od dana sklapanja ugovora, dovršiti gradnju.

Nakon zaključene rasprave, jednoglasno je donesena sljedeća

**Odluka:**

Usvaja se Odluka o raspisivanju javnog natječaja za osnivanje prava građenja na nekretnini u vlasništvu Grada Cresa. Odluka o raspisivanju javnog natječaja za osnivanje prava građenja na nekretnini u vlasništvu Grada Cresa objaviti će se u “Službenim novinama” Primorsko goranske žaupanije

**Ad. 9.**

Marko Ferlora obrazložio je Prijedlog odluke o suglasnosti za provedbu ulaganja za projekt “Izgradnja javne gradske prometnice OU-7 s pripadajućom komunalnom infrastrukturom”.

Bez rasprave, jednoglasno je donesena sljedeća

**Odluka:**

Usvaja se Odluka o suglasnosti za provedbu ulaganja za projekt “Izgradnja javne gradske prometnice OU-7 s pripadajućom komunalnom infrastrukturom”. Odluka o suglasnosti za provedbu ulaganja za projekt “Izgradnja javne gradske prometnice OU-7 s pripadajućom komunalnom infrastrukturom” objaviti će se u “Službenim novinama” Primorsko-goranske županije.

**Ad. 10.**

Patricija Purić obrazložila je Prijedlog odluke o prijenosu prava vlasništva na č.zem. 3000/11, k.o. Cres-grad (č.zem. 394/10 k.o. Cres) u korist Agencije za pravni promet i posredovanje nekretninama radi izgradnje stanova po Programu društveno poticane stanogradnje.

Bez rasprave, jednoglasno je donesena sljedeća

**Odluka:**

Usvaja se Odluka o prijenosu prava vlasništva na č.zem. 3000/11, k.o. Cres-grad (č.zem. 394/10 k.o. Cres) u korist Agencije za pravni promet i posredovanje nekretninama radi izgradnje stanova po Programu društveno poticane stanogradnje. Usvojena odluka objaviti će se u “Službenim novinama” Primorsko goranske županije.

**Ad. 11.**

Patricija Purić obrazložila je Prijedlog odluke o izmjenama odluke o koeficijentima za obračun plaće službenika i namještenika.

Bez rasprave, jednoglasno je donesena sljedeća

**Odluka:**

Usvaja se Odluka o izmjenama odluke o koeficijentima za obračun plaće službenika i namještenika. Odluka o izmjenama odluke o koeficijentima za obračun plaće službenika i namještenika objaviti će se u “Službenim novinama” Primorsko-goranske županije.

**Ad. 12.**

Marčelo Damijanjević, predsjednik Odbora za dodjelu javnih priznanja obrazložio je Prijedlog odluke o dodjeli javnih priznanja Grada Cresa.

U raspravi su sudjelovali Oliver Filipas i Marčelo Damijanjević.

Nakon zaključene rasprave, jednoglasno je donesena sljedeća

**Odluka:**

Usvaja se Odluka o dodjeli javnih priznanja Grada Cresa. Odluka o dodjeli javnih priznanja Grada Cresa objaviti ćese u “Službenim novinama” Primorsko-goranske županije.

**Ad. 13.**

Patricija Purić obrazložila je Prijedlog odluke o raspisivanju javnog natječaja za izbor i imenovanje ravnatelja javne ustanove Gradska knjižnica i čitaonica Frane Petrića kao i Prijedlog odluke o vršitelju dužnosti ravnatelja javne ustanove Gradska knjižnica i čitaonica Frane Petrića.

U raspravi su sudjelovali Oliver Filipas, Marčelo Damijanjević i Jadranka Blatt.

Predloženo je da se u Povjerenstvo za provedbu natječaja imenuju: Marčelo Damijanjević, Patris Salković i Josip Pope.

Nakon zaključene rasprave, jednoglasno je donesena sljedeća

**Odluka:**

Usvaja se Odluka o raspisivanju javnog natječaja za izbor i imenovanje ravnatelja javne ustanove Gradska knjižnica i čitaonica Frane Petrića i Odluka o vršitelju dužnosti ravnatelja javne ustanove Gradska knjižnica i čitaonica Frane Petrića. Usvojeni akti objaviti će se u “Službenim novinama” Primorsko goranske županije.

**Ad. 14.**

Patricija Purić obrazložila je Prijedlog zaključka o utvrđenju najpovoljnije ponude na natječaj za prodaju zemljišta u vlasništvu Grada Cresa.

Bez rasprave, jednoglasno je donesen sljedeći

**Zaključak:**

Na temelju provedenog javnog natječaja za prodaju 1/3 dijela nekretnine zemljišnoknjižne oznake č. zgr. 10, k.o. Cres, površine 36,89 m2, stan – cijela zgrada u Cresu, Palada 7, koji se sastoji od dnevnog boravka, dvije spavaće sobe, kuhinje i WC-a, kojemu pripada drvarnica u prizemlju zgrade, u naravi kuća na 4 etaže (P+2+Pot), utvrđuje se kao najpovoljnija ponuda ponuditelja Marca Moise iz Italije, Via Locchi 8, Gorizia, OIB 89927802486, i Gianmichela Moise iz Italije, Corso Italia 155, Gorizia, OIB 66986058895, obojica zastupani temeljem specijalne punomoći po Damjanu Konestabu, odvjetniku iz ZOU Gordana Muškardin i Damjan Konestabo iz Rijeke u iznosu od 349.857,31 kuna te se ponuditelji pozivaju na sklapanje kupoprodajnog ugovora po ponuđenoj kupoprodajnoj cijeni.Ovlašćuje se gradonačelnik Grada Cresa na potpis kupoprodajnog ugovora. Ovaj Zaključak stupa na snagu danom donošenja.

U 16.15 sati predsjednik Gradskog vijeća Marčelo Damijanjević zatvorio je 33. sjednicu Gradskog vijeća.

Klasa: 021-01/16-1/

Ur. broj: 2213/02-01-16-

Cres, 19. prosinca 2016.

Zapisnik sastavila Predsjednik Gradskog vijeća

Patricija Purić Marčelo Damijanjević